title: Provedbena uredba Komisije (EU) 2016/1346 оd 8. kolovoza 2016. o proširenju konačne antidampinške pristojbe uvedene Provedbenom uredbom Vijeća (EU) br. 1008/2011, kako je izmijenjena Provedbenom uredbom Vijeća (EU) br. 372/2013, o uvozu ručnih paletnih viličara i njihovih osnovnih dijelova podrijetlom iz Narodne Republike Kine na uvoz neznatno izmijenjenih ručnih paletnih viličara podrijetlom iz Narodne Republike Kine

text:
               9.8.2016

               HR

               Službeni list Europske unije

               L 214/1

         PROVEDBENA UREDBA KOMISIJE (EU) 2016/1346
   оd 8. kolovoza 2016.
   o proširenju konačne antidampinške pristojbe uvedene Provedbenom uredbom Vijeća (EU) br. 1008/2011, kako je izmijenjena Provedbenom uredbom Vijeća (EU) br. 372/2013, o uvozu ručnih paletnih viličara i njihovih osnovnih dijelova podrijetlom iz Narodne Republike Kine na uvoz neznatno izmijenjenih ručnih paletnih viličara podrijetlom iz Narodne Republike Kine
   EUROPSKA KOMISIJA
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1) („Osnovna uredba”), a posebno njezin članak 13. stavak 3. i članak 14. stavak 5.,
   budući da:
   1.   POSTUPAK

   1.1.   Prethodni ispitni postupci i postojeće mjere

               (1)

               U srpnju 2005. Vijeće je Uredbom (EZ) br. 1174/2005 (2) uvelo konačnu antidampinšku pristojbu na uvoz ručnih paletnih viličara i njihovih osnovnih dijelova podrijetlom iz Narodne Republike Kine („NRK”). Mjere su se sastojale od antidampinške pristojbe ad valorem u rasponu od 7,6 % do 46,7 % („početne antidampinške mjere”).

               (2)

               U srpnju 2008. Vijeće je u skladu s člankom 11. stavkom 3. Osnovne uredbe nakon parcijalne privremene revizije ex officio objasnilo područje primjene mjera i isključilo određene proizvode odnosno teleskopske viličare, viličare za slaganje, podizne platforme i viličare za vaganje za koje se utvrdilo da se razlikuju od ručnih paletnih viličara zbog svojih karakteristika, specifične funkcije i krajnje namjene, iz početnih antidampinških mjera (3).

               (3)

               U lipnju 2009. Vijeće je Uredbom (EZ) br. 499/2009 (4), nakon ispitnog postupka u svrhu sprečavanja izbjegavanja mjera iz članka 13. Osnovne uredbe, konačne antidampinške pristojbe koje se primjenjuju na „sva ostala trgovačka društva” uvedene Uredbom (EZ) br. 1174/2005 proširilo na ručne paletne viličare otpremljene iz Tajlanda bez obzira na to jesu li prijavljeni kao proizvod podrijetlom iz Tajlanda ili ne.

               (4)

               U listopadu 2011. Vijeće je Provedbenom uredbom Vijeća (EU) br. 1008/2011 (5) uvelo konačne antidampinške pristojbe na uvoz ručnih paletnih viličara podrijetlom iz NRK-a nakon revizije zbog predstojećeg isteka mjera prema članku 11. stavku 2. Osnovne uredbe.

               (5)

               U travnju 2013. Provedbenom uredbom Vijeća (EU) br. 372/2013 (6) izmijenjena je Provedbena uredba (EU) br. 1008/2011 nakon privremene revizije u skladu s člankom 11. stavkom 3. Osnovne uredbe te je uvedena stopa pristojbe od 70,8 % koja se primjenjuje na sav uvoz ručnih paletnih viličara u Uniju podrijetlom iz NRK-a.

               (6)

               U rujnu 2014. Komisija je izmijenila Provedbenu uredbu (EU) br. 1008/2011 Provedbenom uredbom Komisije (EU) br. 946/2014 (7) nakon revizije novog izvoznika u skladu s člankom 11. stavkom 4. Osnovne uredbe uvođenjem pojedinačne stope pristojbe od 54,1 % na uvoz ručnih paletnih viličara od društva Ningbo Logitrans Handling Equipment Co.

               (7)

               Mjere na snazi konačne su antidampinške pristojbe na uvoz ručnih paletnih viličara i njihovih osnovnih dijelova podrijetlom iz NRK-a kako je prethodno opisano u uvodnim izjavama 5. i 6.

         1.2.   Zahtjev

               (8)

               Komisija je 4. studenoga 2015. primila zahtjev u skladu s člankom 13. stavkom 3. i člankom 14. stavkom 5. Osnovne uredbe za ispitivanje mogućeg izbjegavanja mjera na snazi i za uvjetovanje evidentiranjem uvoza proizvoda iz ispitnog postupka.

               (9)

               Zahtjev su podnijela društva BT Products AS, Lifter SRL i PR Industrial SRL, proizvođači ručnih paletnih viličara iz Unije.

         1.3.   Predmetni proizvod i proizvod iz ispitnog postupka

   1.3.1.   Predmetni proizvod

               (10)

               Predmetni proizvod na koji se odnosi moguće izbjegavanje mjera jesu ručni paletni viličari i njihovi osnovni dijelovi, tj. šasija i hidraulika, podrijetlom iz NRK-a, trenutačno razvrstani u oznake KN ex 8427 90 00 i ex 8431 20 00 (oznake TARIC 8427900019 i 8431200019). Ručni paletni viličari jesu viličari s kotačima koji podupiru vilice za rukovanje paletama, izrađeni tako da ih operater na tlu ručno gura, vuče i njima upravlja na glatkoj, ravnoj i tvrdoj površini s pomoću zglobne ručice. Ručni paletni viličari izrađeni su samo za podizanje tereta s pomoću ručice na visinu dostatnu za njegov prijevoz i nemaju nikakve dodatne funkcije ili svrhe, kao na primjer: i. za pomicanje i podizanje tereta kako bi se podigli na višu razinu ili kao pomoć u skladištenju tereta (teleskopski viličari); ii. za slaganje jedne palete iznad druge (viličari za slaganje); iii. za podizanje tereta na radnu razinu (podizne platforme); ili iv. za podizanje i vaganje tereta (viličari za vaganje).

         1.3.2.   Proizvod iz ispitnog postupka

               (11)

               Proizvod iz ispitnog postupka istovjetan je proizvodu iz prethodne uvodne izjave, ali ga se pri uvozu predočuje s takozvanim „sustavom za mjerenje mase” koji se sastoji od mehanizma za vaganje koji nije ugrađen u šasiju, a trenutačno je razvrstan u iste oznake KN kao i predmetni proizvod, ali u različitu oznaku TARIC (tj. 8427900030 i 8431200050) i podrijetlom je iz NRK-a.

               (12)

               Pri pokretanju ispitnog postupka dopušteno odstupanje sustava za mjerenje mase definirano je kao 1 % ili više tereta. Međutim, ispitnim postupkom utvrdilo se da točnost sustava za mjerenje mase nije bitna karakteristika za razlikovanje proizvoda iz ispitnog postupka od ručnih paletnih viličara. Konkretnije, kako je analizirano u uvodnim izjavama od 54. do 59., mehanizmom za vaganje proizvoda iz ispitnog postupka ne mijenjaju se bitne karakteristike proizvoda iz ispitnog postupka, kao što su struktura i upotreba, da bi se razlikovao od predmetnog proizvoda.

         1.4.   Pokretanje postupka

               (13)

               Utvrdivši, nakon što je obavijestila države članice, da postoje dostatni dokazi prima facie za pokretanje ispitnog postupka u skladu s člankom 13. stavkom 3. i člankom 14. stavkom 5. Osnovne uredbe, Komisija je odlučila ispitati moguće izbjegavanje mjera na snazi i uvoz proizvoda iz ispitnog postupka uvjetovati evidentiranjem.

               (14)

               Ispitni postupak pokrenut je Provedbenom uredbom Komisije (EU) 2015/2346 od 15. prosinca 2015. (8) („Uredba o pokretanju postupka”).

         1.5.   Ispitni postupak

               (15)

               Komisija je o pokretanju ispitnog postupka službeno obavijestila tijela NRK-a, proizvođače izvoznike iz te zemlje, uvoznike iz Unije za koje se zna da se postupak na njih odnosi i industriju Unije.

               (16)

               Upitnici su poslani proizvođačima izvoznicima u NRK-u te poznatim uvoznicima u Uniji.

               (17)

               Zainteresirane strane dobile su priliku iznijeti svoje stavove u pisanom obliku i zatražiti saslušanje u roku određenom u Uredbi o pokretanju postupka. Sve strane obaviještene su da bi nesuradnja mogla dovesti do primjene članka 18. Osnovne uredbe te do nalaza koji će biti doneseni na temelju raspoloživih podataka.

               (18)

               Jedan proizvođač izvoznik iz NRK-a dostavio je primjedbe, ali ne i odgovor na upitnik namijenjen proizvođačima izvoznicima. Kasnije je utvrđena njegova nesuradnja (uvodna izjava 26. u nastavku).

               (19)

               Tri uvoznika dostavila su Komisiji odgovor na upitnik.

               (20)

               Jedan dobavljač sustava za mjerenje mase s poslovnim nastanom u Uniji pismeno je dostavio svoj stav o ispitnom postupku.

               (21)

               Komisija je obavila posjete radi provjere u poslovnim prostorima sljedećih društava:

                           —

                           proizvođač iz Unije: P.R. Industrial s.r.l., 53031 Casole d'Elsa, Siena, Italija,

                           —

                           uvoznik iz Unije: Hyster-Yale Nederland b.v., 6541 CN Nijmegen, Nizozemska.

         1.6.   Razdoblje ispitnog postupka i izvještajno razdoblje

               (22)

               Razdobljem ispitnog postupka obuhvaćeno je razdoblje od 1. siječnja 2011. do 30. rujna 2015. Podaci su prikupljeni za razdoblje ispitnog postupka kako bi se, među ostalim, ispitala navodna promjena strukture trgovine.

               (23)

               Detaljniji podaci prikupljeni su za izvještajno razdoblje od 1. listopada 2014. do 30. rujna 2015. kako bi se ispitalo je li uvozom narušen korektivni učinak antidampinških mjera na snazi i navodno postojanje dampinga.

         2.   REZULTATI ISPITNOG POSTUPKA

   2.1.   Opća razmatranja

               (24)

               U skladu s člankom 13. stavkom 1. Osnovne uredbe procjena mogućeg izbjegavanja provedena je analizom sljedećih čimbenika danim redoslijedom:

                           —

                           je li promijenjena struktura trgovine između NRK-a i Unije,

                           —

                           je li ta promjena proizašla iz prakse, obrade ili rada za koji ne postoji dostatni valjani uzrok ili ekonomska opravdanost, osim uvođenja antidampinških mjera na snazi,

                           —

                           postoji li dokaz o šteti ili da su korektivni učinci antidampinških mjera na snazi narušeni u smislu cijena i/ili količina proizvoda iz ispitnog postupka,

                           —

                           te postoji li dokaz o dampingu u odnosu na prethodno utvrđene uobičajene vrijednosti za predmetni proizvod.

         2.2.   Suradnja

               (25)

               Nijedan od poznatih proizvođača izvoznika s poslovnim nastanom u NRK-u nije surađivao u ispitnom postupku niti je zatražio izuzeće od mogućeg produženja mjera na snazi odgovorom na poslani upitnik.

               (26)

               Međutim, kako je objašnjeno u uvodnoj izjavi 18., Noblelift je nakon pokretanja ispitnog postupka dostavio primjedbe, ali nije odgovorio na upitnik, te je utvrđena nesuradnja na temelju članka 18. Osnovne uredbe.

               (27)

               Stoga Komisija nije bila u mogućnosti izravno na izvoru provjeriti narav mogućeg izbjegavanja.

               (28)

               U skladu s tim nalazi su u odnosu na procjenu mogućeg izbjegavanja iz uvodne izjave 24. morali biti izrađeni na temelju raspoloživih podataka u skladu s člankom 18. Osnovne uredbe.

               (29)

               S obzirom na prethodno navedeno nalazi su izrađeni na temelju informacija prikupljenih od uvoznika koji su surađivali, statističkih podataka Eurostata i zahtjeva. Prema potrebi u obzir su uzete i primjedbe proizvođača izvoznika koji su se javili.

         2.3.   Promjena strukture trgovine

               (30)

               Zbog nesuradnje proizvođača izvoznika uvozne količine utvrđene su na temelju statističkih podataka Eurostata te informacija koje su dostavila tri uvoznika koji su surađivali i podnositelji zahtjeva.

               (31)

               Nadalje, podaci upotrijebljeni za analizu promjene strukture trgovine temelje se na uvozu cijelih viličara. Antidampinškim mjerama na snazi obuhvaćeni su ručni paletni viličari i njihovi osnovni dijelovi (tj. šasija i hidraulika). Prema Eurostatu uvoz tzv. osnovnih dijelova iz NRK-a u Uniju zanemariv je ili ne postoji.

               (32)

               Završno, oznakom TARIC, pod kojom je proizvod iz ispitnog postupka uvezen, obuhvaćen je i uvoz drugih vrsta viličara, tj. viličara za vaganje, teleskopskih viličara, viličara za slaganje i podiznih platformi koji se razlikuju od predmetnog proizvoda.

               (33)

               U tablici u nastavku prikazane su uvozne količine ručnih paletnih viličara i „ostalih viličara”, uključujući i proizvod iz ispitnog postupka, na temelju Eurostata tijekom razdoblja ispitnog postupka.

                  Tablica 1.

                           Uvoz u EU (u jedinicama)

                           2011.

                           2012.

                           2013.

                           2014.

                           Izvještajno razdoblje

                           Ručni paletni viličari

                           573 400

                           575 607

                           236 340

                           113 753

                           96 115

                              indeks

                              100

                              100

                              41

                              20

                              17

                           Ostali viličari

                           231 949

                           217 045

                           161 542

                           275 632

                           355 844

                              indeks

                              100

                              94

                              70

                              119

                              153

                              Izvor: Eurostat.

               (34)

               Na temelju tih podataka uvoz ručnih paletnih viličara u razdoblju ispitnog postupka smanjio se za više od 80 %. Do najvećeg smanjenja došlo je od 2012. do 2013.(za 60 %). Taj trend nastavio se i u narednim godinama, ali je bio manje izražen.

               (35)

               Do smanjenja 2013. došlo je nakon dovršetka privremene revizije u travnju 2013. iz uvodne izjave 5., što je rezultiralo povećanjem antidampinške pristojbe na ručne paletne viličare iz NRK-a na jedinstvenu pristojbu na razini zemlje od 70,8 %.

               (36)

               S druge strane, uvoz „ostalih viličara”, uključujući proizvod iz ispitnog postupka, povećao se 2014., a u izvještajnom razdoblju povećao se za više od 50 % u odnosu na početak razdoblja ispitnog postupka. Do te promjene strukture trgovine došlo je uglavnom istodobno sa znatnim smanjenjem uvoza ručnih paletnih viličara.

               (37)

               Iako nije bilo moguće utvrditi uvoz proizvoda iz ispitnog postupka na temelju Eurostata, iz informacija prikupljenih tijekom ispitnog postupka vidljive su jasne naznake da se povećanje uvoza „ostalih viličara” zapravo može pripisati povećanju uvoza proizvoda iz ispitnog postupka.

               (38)

               Prvo, znatno smanjenje uvoza ručnih paletnih viličara i znatno povećanje uvoza „ostalih viličara”, uključujući proizvod iz ispitnog postupka, podudaralo se sa znatnim povećanjem antidampinške pristojbe u 2013.

               (39)

               Drugo, podnositelji zahtjeva dostavili su informacije da je nedugo nakon povećanja antidampinške pristojbe nekoliko uvoznika podnijelo zahtjev carinskim tijelima u Njemačkoj i Češkoj za obvezujuće tarifne informacije, tražeći da se proizvod iz ispitnog postupka razvrsta u oznaku TARIC za „ostale viličare” te da ne podliježe antidampinškoj pristojbi. Podnošenje tih zahtjeva odmah nakon povećanja antidampinške pristojbe upućuje na to da je to učinjeno samo radi izbjegavanja veće antidampinške pristojbe.

               (40)

               Treće, budući da u okviru statističkih podataka Eurostata uvoz proizvoda iz ispitnog postupka nije izdvojen, analiza promjene strukture trgovine također se temelji na informacijama dobivenima od tri uvoznika koji su surađivali.

               (41)

               Tri uvoznika koji su surađivali čine od 2 % do 7 % uvoza proizvoda iz ispitnog postupka i ostalih viličara u odnosu na ukupan broj „ostalih viličara” iz podataka Eurostata te od 1 % do 6 % ukupnog uvoza ručnih paletnih viličara i „ostalih viličara” tijekom izvještajnog razdoblja.

               (42)

               Uvoz tih uvoznika tijekom razdoblja ispitnog postupka razvijao se kako slijedi:

                  Tablica 2.

                           Uvoz uvoznika koji su surađivali iz NRK-a (indeks)

                           2011.

                           2012.

                           2013.

                           2014.

                           Izvještajno razdoblje

                              Predmetni proizvod

                              100

                              111

                              31

                              2

                              4

                              Proizvod iz ispitnog postupka

                              100

                              350

                              2 800

                              97 133

                              100 500

                              Ostali viličari

                              100

                              82

                              71

                              93

                              103

                              Izvor: odgovori uvoznika na upitnik.

               (43)

               Informacije koje su dostavili uvoznici koji su surađivali potvrdile su da su uvoznici povećali kupnju proizvoda iz ispitnog postupka iz NRK-a tijekom razdoblja ispitnog postupka, dok se uvoz ručnih paletnih viličara istodobno smanjivao. Dok se uvoz proizvoda iz ispitnog postupka odvijao već 2011. i 2012. nakon produžetka mjera na temelju nalaza revizije zbog predstojećeg isteka mjera iz uvodne izjave 4., znatno se povećao 2013. nakon povećanja stope antidampinške pristojbe. Do najvećeg povećanja došlo je 2014. kad je uvoz dosegao razinu daleko iznad razine iz 2011. te se još više povećao u izvještajnom razdoblju. Istodobno je uvoz ručnih paletnih viličara gotovo nestao 2014. te u razdoblju ispitnog postupka. Isti trend vidljiv je i u podacima Eurostata u kojima je najveće povećanje uvoza „ostalih viličara” također zabilježeno 2014.

               (44)

               S druge strane, uvozne količine „ostalih viličara”, ne uključujući proizvod iz ispitnog postupka, gotovo da se nisu promijenile (za 3 % u razdoblju ispitnog postupka), a njihove ukupne razine u jedinicama i dalje su vrlo niske u odnosu na uvoz proizvoda iz ispitnog postupka (uvodna izjava 33.).

               (45)

               Četvrto, kako je utvrđeno u uvodnim izjavama od 52. do 59., proizvod iz ispitnog postupka ima iste osnovne karakteristike i krajnju namjenu kao ručni paletni viličari te su oni međusobno zamjenjivi, dok se svi ostali viličari upotrebljavaju u različite svrhe i nisu zamjenjivi s ručnim paletnim viličarima.

               (46)

               Na temelju toga zaključeno je da je povećan uvoz „ostalih viličara”, što je vidljivo iz podataka Eurostata, posljedica povećanja uvoza proizvoda iz ispitnog postupka. S obzirom na prethodno navedeno povećanje uvezenih jedinica proizvoda iz ispitnog postupka procijenjeno je na temelju podataka o uvozu iz kojih je vidljivo povećanje od oko 110 000 jedinica od 2013. do 2014., što je povećanje od oko 70 %, te dodatno povećanje od 2014. do izvještajnog razdoblja za više od 80 000 jedinica, odnosno za oko 30 %. U godinama koje su prethodile razdoblju ispitnog postupka uvozni trend čak se smanjivao.

               (47)

               Stoga, u nedostatku bilo kakve suradnje s kineskim proizvođačima izvoznicima, zaključeno je da je došlo do promjene strukture trgovine u smislu članka 13. stavka 1. Osnovne uredbe.

         2.4.   Priroda prakse izbjegavanja mjera

               (48)

               Podnositelji zahtjeva tvrde kako se praksa izbjegavanja mjera sastoji od uvoza neznatno izmijenjenih proizvoda jednostavnim uključivanjem „sustava za mjerenje mase” koji nije ugrađen u šasiju i ima odstupanje od 1 % ili više tereta. Ti su proizvodi pri uvozu pogrešno deklarirani kao viličari za vaganje.

               (49)

               Podnositelji zahtjeva tvrde da se proizvod iz ispitnog postupka razlikuje od viličara za vaganje jer je mehanizam za vaganje proizvoda iz ispitnog postupka neusporedivo manje sofisticiran od mehanizma za vaganje viličara za vaganje te ne daje točne rezultate. Nadalje, oni tvrde da je struktura oba proizvoda znatno drugačija.

         2.4.1.   Viličari za vaganje

               (50)

               U skladu s objašnjenjem područja primjene mjera kojim se isključuju određeni proizvodi, među kojima su viličari za vaganje iz uvodne izjave 2., ispitnim postupkom utvrđeno je da viličari za vaganje imaju vagu koja je ugrađena u šasiju, odnosno u vilice. Dakle, uređaj za vaganje viličara za vaganje sastoji se od senzora visoke preciznosti opterećenja (stanice) koji su postavljeni na vilicama. Vilice se stoga sastoje od dva dijela. Senzori su postavljeni u donjem dijelu. Gornji dio postavljen je na njima. Tim mehanizmom omogućuje se točno i precizno mjerenje mase na vilicama.

               (51)

               Oprema je osjetljiva i potrebna joj je periodična kalibracija. Za razliku od predmetnog proizvoda i proizvoda iz ispitnog postupka, sustav nije namijenjen intenzivnom podizanju i pomicanju tereta jer bi se uređaj za vaganje tereta oštetio. Osim toga, za razliku od predmetnog proizvoda i proizvoda iz ispitnog postupka, za upotrebu viličara za vaganje potrebna je posebna obuka.

         2.4.2.   Proizvod iz ispitnog postupka

               (52)

               Ispitnim postupkom utvrđeno je da proizvod iz ispitnog postupka u biti ima istu strukturu i namjenu kao ručni paletni viličari, a to je viličar s kotačima koji podupiru vilice za rukovanje paletama, izrađen tako da ih operater na tlu ručno gura, vuče i njima upravlja na glatkoj, ravnoj i tvrdoj površini s pomoću zglobne ručice. Ti viličari namijenjeni su podizanju tereta s pomoću zglobne ručice na visinu dostatnu za prijevoz.

               (53)

               Proizvod iz ispitnog postupka dodatno je opremljen uređajem za vaganje (mehaničkim ili elektroničkim). Međutim, taj uređaj nije ugrađen u šasiju, a vilice se sastoje samo od jednog dijela, baš kao i u slučaju predmetnog proizvoda. Umjesto toga, uređaj za vaganje postavlja se izravno na strukturu ručnog paletnog viličara i zatim se može ukloniti a da se ne promijeni struktura i namjena ručnog paletnog viličara. Bez uređaja za vaganje proizvod iz ispitnog postupka ne razlikuje se od ručnih paletnih viličara i upotrebljava se u potpuno iste svrhe kao i ručni paletni viličar.

               (54)

               S druge strane, uređajem za vaganje proizvoda iz ispitnog postupka masa se može tek približno izmjeriti, u nekim slučajevima sa znatnim odstupanjima. Ispitnim postupkom utvrđeno je da, suprotno onome što je navedeno pri pokretanju postupka, točnost uređaja za vaganje ne čini bitnu karakteristiku proizvoda iz ispitnog postupka u odnosu na predmetni proizvod. Čak i da ima precizan sustav za mjerenje mase proizvod iz ispitnog postupka ima iste karakteristike kao ručni paletni viličari, odnosno strukturu i namjenu.

               (55)

               To je u suprotnosti s glavnim karakteristikama viličara za vaganje koji, kako je prethodno objašnjeno, imaju sofisticirane i skupe uređaje za vaganje ugrađene u šasiju (vilice) za koje je potrebna drugačija struktura vilica. Uređaji za vaganje viličara za vaganje ne mogu se ukloniti te daju točne i precizne vrijednosti. Tehnologija i proizvodni postupci viličara za vaganje bitno se razlikuju od tehnologije i proizvodnih postupaka proizvoda iz ispitnog postupka.

               (56)

               Tijekom ispitnog postupka utvrđena su dva različita uređaja za vaganje, tj. mehanički i elektronički. Čini se da se elektroničkim uređajem za vaganje u odnosu na mehanički uređaj za vaganje masa točnije mjeri.

               (57)

               Proizvođač izvoznik koji je dostavio primjedbe nakon pokretanja ispitnog postupka tvrdi da su njegovi izvezeni ručni paletni viličari bili opremljeni patentiranim elektroničkim mehanizmom za vaganje koji je ugrađen u šasiju. Mehanizam za vaganje navodno ima „dobru točnost” i ispunjava zahtjeve kupaca. Drugo, taj proizvođač izvoznik tvrdi da definicija točnosti mase iz faze pokretanja ispitnog postupka, odnosno „odstupanje od 1 % ili više tereta”, nije primjerena jer se odnosi samo na „teret”, dok se točnost mase može postići samo u slučaju predmeta od najmanje 100 kg.

               (58)

               Na temelju toga proizvođač izvoznik tvrdi da bi se definicija proizvoda iz ispitnog postupka trebala izmijeniti tako da se odnosi samo na mehaničke mehanizme za vaganje te da se prag od 1 % isključi iz definicije.

               (59)

               Međutim, suprotno tvrdnji, mehanizam za vaganje samo je postavljen na strukturu ručnog paletnog viličara te nije ugrađen u šasiju, odnosno vilice. Mehanizam za vaganje odvojeno se može stavljati na tržište. Iako se uređajem zaista preciznije izmjerila masa u odnosu na mehanički uređaj za vaganje, i dalje je struktura viličara koje izvozi to društvo ista kao i struktura ručnih paletnih viličara. Stoga se smatra da se tim uređajem ne mijenjaju glavne karakteristike ručnih paletnih viličara i da je obuhvaćen definicijom proizvoda iz ispitnog postupka.

         2.4.3.   Zaključak o postojanju prakse izbjegavanja mjera

               (60)

               Ispitnim postupkom utvrđeno je da se proizvod iz ispitnog postupka jasno razlikuje od viličara za vaganje jer nema iste osnovne karakteristike ni krajnju namjenu. Oni nisu zamjenjivi.

               (61)

               S druge strane, proizvod iz ispitnog postupka ima iste osnovne karakteristike i krajnju namjenu kao ručni paletni viličar. Uređajem za vaganje koji je na njega pričvršćen ne mijenjaju se njegove karakteristike, a u nekim se slučajevima on može ukloniti. Oba proizvoda uglavnom se upotrebljavaju u istu svrhu, odnosno za dizanje tereta radi prijevoza, a funkcija mjerenja mase ne smatra se bitnom karakteristikom.

               (62)

               Stoga se može zaključiti da se praksa izbjegavanja mjera sastoji od uvoza proizvoda iz ispitnog postupka.

         2.5.   Nedostatan valjani uzrok ili ekonomska opravdanost

               (63)

               Kako je prethodno navedeno u uvodnim izjavama od 34. do 46., praksa je postala znatno uobičajenija nakon uvođenja više stope pristojbe u 2013. Budući da se proizvod iz ispitnog postupka i ručni paletni viličari smatraju zamjenjivima, ta praksa nema druge vidljive ekonomske opravdanosti, osim izbjegavanja antidampinške pristojbe.

               (64)

               Podnositelji zahtjeva pružili su naznake da je isključiva namjera uvoza proizvoda iz ispitnog postupka izbjegavanje pristojbi. Te naznake odnose se na činjenicu da je jedan izvoznik u brošuri ponudio proizvod iz ispitnog postupka kao „oslobođen antidampinške pristojbe” te da je drugi proizvođač izvoznik preporučio uklanjanje uređaja za vaganje nakon uvoza.

               (65)

               Proizvođač izvoznik koji je zatražio promjenu definicije proizvoda iz ispitnog postupka, kako je objašnjeno u uvodnoj izjavi 58., također tvrdi da se vrsta proizvoda koji izvozi razvila i izvozila prije povećanja antidampinške pristojbe te da nije imao motiva za izbjegavanje pristojbe. Proizvođač izvoznik također tvrdi da izvoz te vrste proizvoda koju izvozi čini samo mali dio ukupnog izvoza proizvoda iz ispitnog postupka, ali te tvrdnje nije potkrijepio nikakvim dokazima jer nije odgovorio na upitnik te stoga nije bilo moguće utvrditi i provjeriti količine i datume izvoza.

               (66)

               Iz informacija dostupnih od uvoznika koji su surađivali doista je vidljivo da je uvoz proizvoda iz ispitnog postupka započeo prije 2013. Međutim, znatno povećanje zabilježeno je tek 2013. nakon povećanja antidampinške pristojbe. Dakle, može se smatrati da je do promjene strukture trgovine došlo tek nakon 2013. Za tu promjenu strukture trgovine nije bilo nikakve vidljive ekonomske opravdanosti, osim uvedene pristojbe.

               (67)

               Jedan uvoznik ručnih paletnih viličara i proizvoda iz ispitnog postupka te jedan dobavljač sustava za mjerenje mase koji se upotrebljavaju u proizvodu iz ispitnog postupka tvrde da postoji tržište za viličare opremljene tom vrstom sustava za mjerenje mase manje točnosti za određene posebne primjene (npr. kontrola težine otpadnih materijala, sprečavanje preopterećivanja teretnih kamiona, u slučaju veletrgovaca u određenim sektorima) te da je tada dovoljna tek procjena ukupnog tereta.

               (68)

               Međutim, činjenica da je uvoz proizvoda iz ispitnog postupka započeo tek nakon povećanja antidampinške pristojbe i da se istodobno uvoz ručnih paletnih viličara znatno smanjio te gotovo nestao u izvještajnom razdoblju upućuje na to da uvoz proizvoda iz ispitnog postupka nije namijenjen novom tržištu, nego se njime u stvari uvelike zamijenio uvoz ručnih paletnih viličara. Vremensko podudaranje s povećanjem antidampinške pristojbe upućuje na to da je svrha povećanog uvoza proizvoda iz ispitnog postupka zapravo izbjegavanje antidampinške pristojbe. Stoga se taj argument morao odbaciti.

         2.6.   Narušavanje korektivnog učinka pristojbe u smislu cijena i/ili količina istovjetnog proizvoda

               (69)

               Kako je objašnjeno u uvodnoj izjavi 46., procijenjeno je da se uvoz proizvoda iz ispitnog postupka povećao za oko 110 000 jedinica od 2013. do 2014., što je povećanje od oko 70 %. Taj se uvoz dodatno povećao od 2014. do izvještajnog razdoblja za više od 80 000 jedinica, odnosno za oko 30 %. Ta se povećanja smatraju znatnima. Njima je obuhvaćeno ukupno oko 42 % svih viličara uvezenih tijekom izvještajnog razdoblja. Osim toga, „ostali viličari” činili su 2011. oko 30 % svih viličara koji se uvoze iz NRK-a, a taj se udio povećao na oko 79 % tijekom izvještajnog razdoblja.

               (70)

               Kako bi se odredilo jesu li korektivni učinci pristojbe narušeni u smislu cijena, u skladu s člankom 13. stavkom 1. Osnovne uredbe utvrđeno je jesu li uvozne cijene proizvoda iz ispitnog postupka manje od neštetne cijene industrije Unije, kako je utvrđeno u prethodnim ispitnim postupcima. U okviru posljednje revizije zbog predstojećeg isteka mjera iz uvodne izjave 4. koja je dovršena 2011., neštetna cijena ponovno je izračunana u odnosu na početni ispitni postupak. Ta ciljna cijena upotrijebila se u usporedbi s ponderiranom prosječnom izvoznom cijenom iz NRK-a tijekom izvještajnog razdoblja, pri čemu je potonja cijena određena na temelju informacija koje su dostavili uvoznici koji su surađivali. Iz usporedbe je vidljivo znatno smanjenje cijene tijekom izvještajnog razdoblja.

               (71)

               S obzirom na prethodno navedeno i uzimajući u obzir znatne uvozne količine proizvoda iz ispitnog postupka procijenjene tijekom izvještajnog razdoblja, zaključeno je da su korektivni učinci mjera na snazi narušeni u smislu količina i cijena.

         2.7.   Dokazi o dampingu u odnosu na prethodno utvrđenu uobičajenu vrijednost

               (72)

               Uobičajena vrijednost predmetnog proizvoda posljednji je put utvrđena tijekom privremene revizije dovršene 2013., kako je navedeno u uvodnoj izjavi 5.

               (73)

               Kako bi se utvrdilo postojanje dampinga tijekom izvještajnog razdoblja, prosječne uvozne cijene proizvoda iz ispitnog postupka koje su dostavili uvoznici koji su surađivali uspoređene su s uobičajenom vrijednošću predmetnog proizvoda utvrđenom tijekom privremene revizije.

               (74)

               Uvozne cijene prilagođene su na razinu franko tvornica na temelju informacija koje su dostavili uvoznici koji su surađivali. Uvozne cijene isto su tako prilagođene s obzirom na razlike u fizičkim karakteristikama, tj. s obzirom na uređaj za vaganje ugrađen u ručne paletne viličare.

               (75)

               Iz usporedbe je vidljiv znatan damping. Postojanje dampinga jasno je vidljivo pri usporedbi trenutačnih cijena uvoza proizvoda iz ispitnog postupka iz NRK-a u odnosu na prethodno utvrđenu uobičajenu vrijednost, kako je utvrđeno u članku 13. stavku 1. Osnovne uredbe.

         3.   MJERE

               (76)

               S obzirom na prethodno navedene nalaze zaključeno je da se konačna antidampinška pristojba uvedena na ručne paletne viličare podrijetlom iz NRK-a izbjegava uvozom neznatno izmijenjenih ručnih paletnih viličara u koje je uključen sustav za mjerenje mase koji nije ugrađen u šasiju (vilice) podrijetlom iz NRK-a.

               (77)

               U skladu s člankom 13. stavkom 1. Osnovne uredbe antidampinške mjere na snazi za uvoz ručnih paletnih viličara podrijetlom iz NRK-a trebalo bi stoga proširiti na uvoz ručnih paletnih viličara opremljenih „sustavom za mjerenje mase” koji se sastoji od mehanizma za vaganje koji nije ugrađen u šasiju podrijetlom iz NRK-a.

               (78)

               U skladu s člankom 13. stavkom 3. i člankom 14. stavkom 5. Osnovne uredbe kojima se propisuje da bi se svaka proširena mjera trebala odnositi na uvoz koji je u Uniju ušao evidentiranjem uvedenim Uredbom o pokretanju postupka, potrebno je naplatiti antidampinšku pristojbu na uvoz u Uniju ručnih paletnih viličara opremljenih „sustavom za mjerenje mase” koji se sastoji od mehanizma za vaganje koji nije ugrađen u šasiju podrijetlom iz NRK-a.

         4.   ZAHTJEVI ZA IZUZEĆE

               (79)

               Budući da kineski proizvođači izvoznici nisu podnijeli zahtjeve, nije odobreno nijedno izuzeće.

         5.   OBJAVA

               (80)

               Sve su zainteresirane strane obaviještene o ključnim činjenicama i argumentima koji su doveli do prethodno navedenih zaključaka i bile su pozvane da daju primjedbe. Nisu dostavljene nikakve primjedbe.

               (81)

               Mjere predviđene ovom Uredbom u skladu su s mišljenjem Odbora uspostavljenog člankom 15. stavkom 1. Osnovne uredbe,

         DONIJELA JE OVU UREDBU:
   Članak 1.
   1.   Konačna antidampinška pristojba uvedena Provedbenom uredbom (EU) br. 372/2013 na uvoz ručnih paletnih viličara i njihovih osnovnih dijelova, tj. šasije i hidraulike, trenutačno razvrstanih u oznake KN ex 8427 90 00 (oznake TARIC 8427900011 i 8427900019) i ex 8431 20 00 (oznake TARIC 8431200011 i 8431200019) podrijetlom iz Narodne Republike Kine proširena je na isti proizvod koji se pri uvozu predočuje s takozvanim „sustavom za mjerenje mase” koji se sastoji od mehanizma za vaganje koji nije ugrađen u šasiju, trenutačno obuhvaćene oznakama KN 8427900030 i 8431200050.
   2.   Pristojba proširena stavkom 1. ovog članka naplaćuje se na uvoz u Uniju ručnih paletnih viličara i njihovih osnovnih dijelova, tj. šasije i hidraulike, evidentiran u skladu s člankom 2. Provedbene uredbe (EU) 2015/2346 te člankom 13. stavkom 3. i člankom 14. stavkom 5. Uredbe (EU) br. 2016/1036.
   3.   Osim ako je drukčije određeno, primjenjuju se važeće odredbe o carinama.
   Članak 2.
   1.   Zahtjevi za izuzeće od pristojbe proširene člankom 1. dostavljaju se u pisanom obliku na jednom od službenih jezika Europske unije i mora ih potpisati osoba ovlaštena za zastupanje subjekta koji traži izuzeće. Zahtjev se šalje na sljedeću adresu:

               European Commission

               Directorate-General for Trade

               Directorate H

               Office: CHAR 04/039

               1049 Bruxelles/Brussel

               BELGIQUE/BELGIË

         2.   U skladu s člankom 13. stavkom 4. Uredbe (EU) br. 2016/1036 Komisija može na temelju odluke odobriti izuzeće uvoza društava koja ne izbjegavaju antidampinške mjere uvedene Provedbenom uredbom Vijeća (EU) br. 372/2013 od pristojbe proširene člankom 1. ove Uredbe.
   Članak 3.
   Carinskim se tijelima nalaže da obustave evidentiranje uvoza uspostavljeno u skladu s člankom 2. Uredbe (EU) 2015/2346.
   Članak 4.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. kolovoza 2016.

            Za Komisiju

            Predsjednik

         Jean-Claude JUNCKER

      (1)  Uredba (EU) br. 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (SL L 176, 30.6.2016., str. 21.).

      (2)  Uredba Vijeća (EZ) br. 1174/2005 od 18. srpnja 2005. o uvođenju konačne antidampinške pristojbe i konačnoj naplati privremene pristojbe uvedene na uvoz ručnih paletnih viličara i njihovih osnovnih dijelova podrijetlom iz Narodne Republike Kine (SL L 189, 21.7.2005., str. 1.).

      (3)  Uredba Vijeća (EZ) br. 684/2008 od 17. srpnja 2008. o razjašnjavanju opsega antidampinških mjera uvedenih Uredbom (EZ) br. 1174/2005 o uvozu ručnih paletnih viličara i njihovih osnovnih dijelova podrijetlom iz Narodne Republike Kine (SL L 192, 19.7.2008., str. 1.).

      (4)  Uredba Vijeća (EZ) br. 499/2009 od 11. lipnja 2009. o proširenju konačne antidampinške pristojbe uvedene Uredbom (EZ) br. 1174/2005 o uvozu ručnih viljuškara i njihovih osnovnih dijelova podrijetlom iz Narodne Republike Kine na uvoz istog proizvoda otpremljenog iz Tajlanda, bez obzira na to je li prijavljen kao proizvod podrijetlom iz Tajlanda ili ne (SL L 151, 16.6.2009., str. 1.).

      (5)  Provedbena uredba Vijeća (EU) br. 1008/2011 od 10. listopada 2011. o uvođenju konačne antidampinške pristojbe na uvoz ručnih paletnih viličara i njihovih osnovnih dijelova podrijetlom iz Narodne Republike Kine kako je proširena na uvoz ručnih paletnih viličara i njihovih osnovnih dijelova poslanih iz Tajlanda, bez obzira na to imaju li deklarirano podrijetlo iz Tajlanda ili ne, nakon revizije po isteku mjere prema članku 11. stavku 2. Uredbe (EZ) br. 1225/2009 (SL L 268, 13.10.2011., str. 1.).

      (6)  Provedbena uredba Vijeća (EU) br. 372/2013 od 22. travnja 2013. o izmjeni Provedbene uredbe (EU) br. 1008/2011 o uvođenju konačne antidampinške pristojbe na uvoz ručnih paletnih viličara i njihovih osnovnih dijelova podrijetlom iz Narodne Republike Kine nakon parcijalne privremene revizije prema članku 11. stavku 3. Uredbe (EZ) br. 1225/2009 (SL L 112, 24.4.2013., str. 1.).

      (7)  Provedbena uredba Komisije (EU) br. 946/2014 оd 4. rujna 2014. o izmjeni Provedbene uredbe Vijeća (EU) br. 1008/2011 o uvođenju konačne antidampinške pristojbe na uvoz ručnih paletnih viličara i njihovih osnovnih dijelova podrijetlom iz Narodne Republike Kine nakon revizije „novog izvoznika” u skladu s člankom 11. stavkom 4. Uredbe Vijeća (EZ) br. 1225/2009 (SL L 265, 5.9.2014., str. 7.).

      (8)  Provedbena uredba Komisije (EU) 2015/2346 оd 15. prosinca 2015. o pokretanju ispitnog postupka o mogućem izbjegavanju antidampinških mjera uvedenih Provedbenom uredbom Vijeća (EU) br. 1008/2011, kako je izmijenjena Provedbenom uredbom Vijeća (EU) br. 372/2013, na uvoz ručnih paletnih viličara i njihovih osnovnih dijelova podrijetlom iz Narodne Republike Kine uvozom neznatno izmijenjenih ručnih paletnih viličara podrijetlom iz Narodne Republike Kine i o uvjetovanju takvog uvoza evidentiranjem (SL L 330, 16.12.2015., str. 43.).


title: Provedbena uredba Komisije (EU) 2016/329 оd 8. ožujka 2016. o odobrenju 6-fitaze kao dodatka hrani za sve ptičje vrste i za odbijenu prasad, svinje za tov, krmače i manje značajne vrste svinja (nositelj odobrenja: Lohmann Animal Nutrition GmbH) (Tekst značajan za EGP)

text:
               9.3.2016

               HR

               Službeni list Europske unije

               L 62/5

         PROVEDBENA UREDBA KOMISIJE (EU) 2016/329
   оd 8. ožujka 2016.
   o odobrenju 6-fitaze kao dodatka hrani za sve ptičje vrste i za odbijenu prasad, svinje za tov, krmače i manje značajne vrste svinja (nositelj odobrenja: Lohmann Animal Nutrition GmbH)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
   budući da:

               (1)

               Uredbom (EZ) br. 1831/2003 predviđa se odobravanje dodataka hrani za životinje te osnove i postupci za izdavanje tog odobrenja.

               (2)

               U skladu s člankom 7. Uredbe (EZ) br. 1831/2003 podnesen je zahtjev za odobrenje 6-fitaze. Uz navedeni zahtjev priloženi su podatci i dokumenti propisani člankom 7. stavkom 3. Uredbe (EZ) br. 1831/2003.

               (3)

               Zahtjev se odnosi na odobrenje 6-fitaze kao dodatka hrani za ptice i svinje te njegovo razvrstavanje u kategoriju dodataka „zootehnički dodatci”.

               (4)

               Europska agencija za sigurnost hrane (dalje u tekstu: „Agencija”) u svojem je mišljenju od 17. lipnja 2015. (2) zaključila da 6-fitaza u predloženim uvjetima uporabe nema negativan učinak na zdravlje životinja, zdravlje ljudi niti na okoliš. Zaključeno je i da dodatak može poboljšati probavljivost fosfora, iskorištavanje fosfora ili mineralizaciju kostiju kod nesilica, pilića za tov, svih kategorija svinja i purana za tov. Agencija je zaključila da se ti zaključci mogu primijeniti i na piliće uzgajane za nesenje i na purane uzgajane za rasplod. Nadalje, utvrdila je da se ti zaključci mogu primijeniti i na sve manje značajne vrste peradi i ostale ptičje vrste do trenutka neposredno prije nesenja i u dobi za nesenje. Slično tomu, zaključci doneseni za svinje mogu se primijeniti i na manje značajne vrste svinja. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

               (5)

               Ocjenom 6-fitaze utvrdilo se da su ispunjeni uvjeti za odobrenje predviđeni u članku 5. Uredbe (EZ) br. 1831/2003. U skladu s tim trebalo bi odobriti uporabu tog dodatka kako je naveden u Prilogu ovoj Uredbi.

               (6)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Pripravak naveden u Prilogu, koji pripada kategoriji dodataka hrani za životinje „zootehnički dodatci” i funkcionalnoj skupini „tvari za poticanje probavljivosti”, odobrava se kao dodatak hrani za životinje pod uvjetima utvrđenima u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. ožujka 2016.

            Za Komisiju

            Predsjednik

         Jean-Claude JUNCKER

      (1)  SL L 268, 18.10.2003., str. 29.

      (2)  EFSA Journal 2015.; 13(7):4159.

      PRILOG

                  Identifikacijski broj dodatka hrani za životinje

                  Naziv nositelja odobrenja

                  Dodatak hrani za životinje

                  Sastav, kemijska formula, opis, analitička metoda

                  Vrsta ili kategorija životinje

                  Najviša dob

                  Najmanja dopuštena količina

                  Najveća dopuštena količina

                  Ostale odredbe

                  Datum isteka valjanosti odobrenja

                  Jedinice aktivnosti/kg potpune krmne smjese s udjelom vlage od 12 %

                     Kategorija zootehničkih dodataka hrani za životinje. Funkcionalna skupina: tvari za poticanje probavljivosti

                  4a23

                  Lohmann Animal Nutrition GmbH

                  6-fitaza
                  EC 3.1.3.26

                     Sastav dodatka hrani za životinje

                  Pripravak 6-fitaze dobiven od Komagataella pastoris (DSM 25375) s najmanjom aktivnošću od: 40 000 U (1)/g
                  Tekući i kruti oblik

                     Karakteristike aktivne tvari

                  6-fitaza (EC 3.1.3.26) dobivena od Komagataella pastoris (DSM 25375)

                     Analitička metoda
                      (2)

                  Za kvantifikaciju aktivnosti 6-fitaze u dodatku hrani za životinje:
                  kolorimetrijska metoda koja se temelji na enzimskoj reakciji fitaze s fitatom – VDLUFA Method Book, sv. III., 27.1.1.
                  Za kvantifikaciju aktivnosti 6-fitaze u premiksima i mineralnoj hrani za životinje:
                  kolorimetrijska metoda koja se temelji na enzimskoj reakciji fitaze s fitatom – VDLUFA Method Book, sv. III, 27.1.3.
                  Za kvantifikaciju aktivnosti 6-fitaze u hrani za životinje:
                  kolorimetrijska metoda koja se temelji na enzimskoj reakciji fitaze s fitatom – EN ISO 30024.

                  Pilići za tov i uzgajani za nesenje, sve ptičje vrste za tov i uzgojene za nesenje osim purana za tov i uzgajanih za rasplod

                  —

                  250 U

                  —

                              1.

                              U uputama za uporabu dodatka hrani za životinje i premiksa potrebno je navesti uvjete skladištenja i stabilnost pri toplinskoj obradi.

                              2.

                              Radi sigurnosti pri rukovanju upotrebljavati zaštitu za dišne organe, zaštitne naočale i rukavice.

                  29. ožujka 2026.

                  Sve ptičje vrste za nesenje

                  125 U

                  Purani za tov i uzgajani za rasplod

                  500 U

                  Prasad (odbijena), svinje za tov, krmače i manje značajne vrste svinja

                  250 U

         (1)  1 U je količina enzima koja oslobađa 1 mikromol anorganskog fosfata iz supstrata natrijeva fitata po minuti pri pH 5,5 i 37 °C.

         (2)  Podatci o analitičkim metodama dostupni su na sljedećoj adresi referentnog laboratorija: http://irmm.jrc.ec.europa.eu/EURLs/EURL_feed_additives/Pages/index.aspx


title: Provedbena uredba Komisije (EU) br. 576/2014 оd 27. svibnja 2014. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               28.5.2014

               HR

               Službeni list Europske unije

               L 159/50

         PROVEDBENA UREDBA KOMISIJE (EU) br. 576/2014
   оd 27. svibnja 2014.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. svibnja 2014.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 299, 16.11.2007., str. 1.

      (2)  SL L 157, 15.6.2011., str. 1.

      PRILOG
      Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  AL

                  45,8

                  MA

                  33,4

                  MK

                  75,5

                  TR

                  68,5

                  ZZ

                  55,8

                  0707 00 05

                  AL

                  36,9

                  MK

                  39,9

                  TR

                  119,9

                  ZZ

                  65,6

                  0709 93 10

                  MA

                  29,9

                  TR

                  111,2

                  ZZ

                  70,6

                  0805 10 20

                  EG

                  41,2

                  MA

                  41,0

                  TR

                  49,7

                  ZZ

                  44,0

                  0805 50 10

                  TR

                  121,8

                  ZA

                  139,4

                  ZZ

                  130,6

                  0808 10 80

                  AR

                  104,4

                  BR

                  97,8

                  CL

                  95,3

                  CN

                  98,7

                  MK

                  26,7

                  NZ

                  138,9

                  US

                  185,4

                  ZA

                  105,3

                  ZZ

                  106,6

         (1)  Nomenklatura država utvrđena Uredbom Komisije (EZ) br. 1833/2006 (SL L 354, 14.12.2006., str. 19.). Oznakom „ZZ” označava se „drugo podrijetlo”.


title: Provedbena uredba Komisije (EU) 2016/1834 оd 17. listopada 2016. o izmjeni Uredbe (EU) br. 37/2010 u pogledu tvari „monepantel” (Tekst značajan za EGP)

text:
               18.10.2016

               HR

               Službeni list Europske unije

               L 280/22

         PROVEDBENA UREDBA KOMISIJE (EU) 2016/1834
   оd 17. listopada 2016.
   o izmjeni Uredbe (EU) br. 37/2010 u pogledu tvari „monepantel”
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 470/2009 Europskog parlamenta i Vijeća od 6. svibnja 2009. o propisivanju postupaka Zajednice za određivanje najvećih dopuštenih količina rezidua farmakološki djelatnih tvari u hrani životinjskog podrijetla, o stavljanju izvan snage Uredbe Vijeća (EEZ) br. 2377/90 i o izmjeni Direktive 2001/82/EZ Europskog parlamenta i Vijeća i Uredbe (EZ) br. 726/2004 Europskog parlamenta i Vijeća (1), a posebno njezin članak 14. u vezi s člankom 17.,
   uzimajući u obzir mišljenje Europske agencije za lijekove koje je izdao Odbor za veterinarsko-medicinske proizvode,
   budući da:

               (1)

               Člankom 17. Uredbe (EZ) br. 470/2009 zahtijeva se da se uredbom utvrdi najveća dopuštena količina rezidua („NDK”) farmakološki djelatnih tvari namijenjenih za uporabu u Uniji u veterinarsko-medicinskim proizvodima za životinje koje se koriste za proizvodnju hrane ili u biocidnim pripravcima koji se koriste u uzgoju životinja.

               (2)

               U tablici 1. priloga Uredbi Komisije (EU) br. 37/2010 (2) utvrđene su farmakološki djelatne tvari i njihova klasifikacija u odnosu na najveće dopuštene količine rezidua („NDK”) u hrani životinjskog podrijetla.

               (3)

               Monepantel trenutačno je uvršten u tu tablicu kao dopuštena tvar za ovce i koze, primjenjiva na mišiće, masno tkivo, jetru, bubreg i mlijeko.

               (4)

               Europskoj agenciji za lijekove (EMA) podnesen je zahtjev za produljenje postojećeg unosa za monepantel koji se upotrebljava za goveda.

               (5)

               Na temelju mišljenja Odbora za veterinarsko-medicinske proizvode EMA je preporučila utvrđivanje NDK-a za monepantel u tkivima goveda, isključujući životinje čije je mlijeko namijenjeno prehrani ljudi.

               (6)

               U skladu s člankom 5. Uredbe (EZ) br. 470/2009 EMA će razmotriti mogućnost uporabe NDK-ova utvrđenih za farmakološki djelatnu tvar u određenoj hrani za drugu hranu dobivenu od iste vrste životinja ili NDK-ova utvrđenih za farmakološki djelatnu tvar u jednoj vrsti životinja ili više njih za druge vrste životinja.

               (7)

               EMA smatra da ekstrapolacija NDK-ova za monepantel s ovčjeg i kozjeg mlijeka na mlijeko goveda u ovom trenutku nije primjerena zbog nedostatnih podataka.

               (8)

               Uredbu (EU) br. 37/2010 trebalo bi stoga na odgovarajući način izmijeniti.

               (9)

               Zainteresiranim je stranama primjereno omogućiti razuman rok za poduzimanje eventualnih mjera u cilju usklađivanja s novim NDK-om.

               (10)

               Mjere predviđene ovom uredbom u skladu su s mišljenjem Stalnog odbora za veterinarsko-medicinske proizvode,

         DONIJELA JE OVU UREDBU:
   Članak 1.
   Prilog Uredbi (EU) br. 37/2010 mijenja se kako je utvrđeno u prilogu ovoj uredbi.
   Članak 2.
   Ova uredba stupa na snagu dvadesetog dana od dana objave u Službenom listu Europske unije.
   Primjenjuje se od 17. prosinca 2016.

      Ova je uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. listopada 2016.

            Za Komisiju

            Predsjednik

         Jean-Claude JUNCKER

      (1)  SL L 152, 16.6.2009., str. 11.

      (2)  Uredba Komisije (EU) br. 37/2010 od 22. prosinca 2009. o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla (SL L 15, 20.1.2010., str. 1.).

      PRILOG
      U tablici 1. Priloga Uredbi (EU) br. 37/2010 unos za tvar „monepantel” zamjenjuje se sljedećim:

                     Farmakološki djelatna tvar

                     Marker rezidua

                     Vrsta životinje

                     NDK

                     Ciljno tkivo

                     Ostale odredbe (u skladu s člankom 14. stavkom 7. Uredbe (EZ) br. 470/2009)

                     Terapeutska klasifikacija

                     „Monepantel

                     Monepantel sulfon

                     Ovce, koze

                     700 μg/kg

                     Mišić

                     NEMA UNOSA

                     Antiparazitici/Sredstva za suzbijanje endoparazita”

                     7 000  μg/kg

                     Masno tkivo

                     5 000  μg/kg

                     Jetra

                     2 000  μg/kg

                     Bubreg

                     170 μg/kg

                     Mlijeko

                     Goveda

                     300 μg/kg

                     Mišić

                     Ne primjenjuje se kod životinja čije je mlijeko namijenjeno prehrani ljudi

                     7 000  μg/kg

                     Masno tkivo

                     2 000  μg/kg

                     Jetra

                     1 000  μg/kg

                     Bubreg


title: Provedbena uredba Komisije (EU) br. 294/2012 od 3. travnja 2012. o izmjeni Priloga I. Uredbi (EZ) br. 669/2009 o provedbi Uredbe (EZ) br. 882/2004 Europskog parlamenta i Vijeća, u pogledu povećanih službenih kontrola pri uvozu određene hrane i hrane za životinje neživotinjskog podrijetla  Tekst značajan za EGP

text:
               03/Sv. 66

               HR

               Službeni list Europske unije

               161

         32012R0294

               L 098/7

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 294/2012
   od 3. travnja 2012.
   o izmjeni Priloga I. Uredbi (EZ) br. 669/2009 o provedbi Uredbe (EZ) br. 882/2004 Europskog parlamenta i Vijeća, u pogledu povećanih službenih kontrola pri uvozu određene hrane i hrane za životinje neživotinjskog podrijetla
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode radi provjere pridržavanja propisa o hrani i hrani za životinje te pravila o zdravlju i dobrobiti životinja (1), a posebno njezin članak 15. stavak 5.,
   budući da:

               (1)

               Uredbom Komisije (EZ) br. 669/2009 (2) utvrđuju se pravila o povećanim službenim kontrolama koje se izvode pri uvozu hrane i hrane za životinje neživotinjskog podrijetla, navedenih u njezinom Prilogu I. (lista), na mjestima ulaska na područja iz Priloga I. Uredbi (EZ) br. 882/2004.

               (2)

               Člankom 2. Uredbe (EZ) br. 669/2009 predviđa se da se listu mora redovito revidirati, najmanje tromjesečno, uzimajući u obzir najmanje izvore informacija iz tog članka.

               (3)

               Pojava i značaj incidenata u vezi s hranom o kojima se obavješćuje putem sustava brzog uzbunjivanja za hranu i hranu za životinje (RASFF), nalazi misija Ureda za hranu i veterinarstvo u trećim državama, te tromjesečna izvješća o pošiljkama hrane za životinje i hrane neživotinjskog podrijetla, koja države članice dostavljaju Komisiji u skladu s člankom 15. Uredbe (EZ) br. 669/2009, pokazuju da bi listu trebalo izmijeniti.

               (4)

               Listu bi trebalo posebno izmijeniti brisanjem unosa za proizvode za koje su ti izvori informacija pokazali cjelokupan zadovoljavajući stupanj sukladnosti s relevantnim zahtjevima u pogledu sigurnosti predviđenim u zakonodavstvu Unije i za koje stoga povećana službena kontrola više nije opravdana.

               (5)

               Osim toga, listu bi trebalo izmijeniti tako da se poveća učestalost službenih kontrola za proizvode za koje isti izvori informacija pokazuju viši stupanj nesukladnosti s relevantnim zakonodavstvom Unije, što zahtijeva povećane službene kontrole.

               (6)

               Stoga bi trebalo na odgovarajući način izmijeniti upise u listi za određene uvoze iz Indije i za neke druge proizvode iz svih trećih zemalja.

               (7)

               Izmjenu liste u pogledu brisanja upisa za određene proizvode treba primijeniti što je prije moguće, budući da su ispunjeni prvobitni zahtjevi u pogledu sigurnosti. Stoga bi te izmjene trebalo primijeniti od datuma stupanja na snagu ove Uredbe.

               (8)

               Uzimajući u obzir broj izmjena koje treba unijeti u Prilog I. Uredbi (EZ) br. 669/2009, primjereno je taj Prilog zamijeniti tekstom u Prilogu ovoj Uredbi.

               (9)

               Uredbu (EZ) br. 669/2009 trebalo bi stoga na odgovarajući način izmijeniti.

               (10)

               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Prilog I. Uredbi (EZ) br. 669/2009 zamjenjuje se tekstom u Prilogu ovoj Uredbi.
   Članak 2.
   Ova Uredba stupa na snagu trećeg dana od dana objave u Službenom listu Europske unije.
   Primjenjuje se od 1. travnja 2012.
   Međutim, izmjene Priloga I. Uredbi (EZ) br. 669/2009 u pogledu brisanja upisa za Capiscum annum (zdrobljen ili mljeven), curry (proizvodi s čilijem), Curcuma longa (kurkumu) i crveno palmino ulje radi mogućeg onečišćenja boja Sudan, primjenjuju se od datuma stupanja na snagu ove Uredbe.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 3. travnja 2012.

            Za Komisiju

            Predsjednik

         José Manuel BARROSO

      (1)  SL L 165, 30.4.2004., str. 1.

      (2)  SL L 194, 25.7.2009., str. 11.
   PRILOG

         „PRILOG I.

            Hrana i hrana za životinje neživotinjskog podrijetla, na koju se primjenjuju povećane službene kontrole na određenom ulaznom mjestu

                     Hrana za životinje i hrana
                     (predviđena uporaba)

                     Tarifna oznaka (1)

                     Zemlja podrijetla

                     Opasnost

                     Učestalost fizičkih i identifikacijskih pregleda
                     (%)

                     Lješnjaci
                     (u ljusci ili oljušteni)

                     0802 21 00; 0802 22 00

                     Azerbajdžan (AZ)

                     Aflatoksini

                     10

                     (Hrana za životinje i hrana)

                                 —

                                 Kikiriki, u ljusci

                                 —

                              1202 41 00

                     Brazil (BR)

                     Aflatoksini

                     10

                                 —

                                 Kikiriki, oljušten

                                 —

                              1202 42 00

                                 —

                                 Maslac od kikirikija

                                 —

                              2008 11 10

                                 —

                                 Kikiriki, drugačije pripremljen ili konzerviran

                                 —

                              2008 11 912008 11 962008 11 98

                     (Hrana za životinje i hrana)

                     Suhi rezanci

                     ex 1902

                     Kina (CN)

                     Aluminij

                     10

                     (Hrana)

                     Svježi pomelo

                     ex 0805 40 00

                     Kina (CN)

                     Rezidue pesticida analizirane putem multirezidualnih metoda temeljenih na GC-MS i LC-MS tehnici ili pojedinačnim metodama za rezidue (11)

                     20

                     (Hrana –svježa)

                     Listovi čaja (crni i zeleni)

                     ex 0902

                     Kina (CN)

                     Rezidue pesticida analizirane putem multirezidualnih metoda temeljenih na GC-MS i LC-MS tehnici ili pojedinačnim metodama za rezidue (10)

                     10

                     (Hrana)

                                 —

                                 Grah
                                 (Vigna unguiculata spp. sesquipedalis)

                                 —

                              ex 0708 20 00ex 0710 22 00

                     Dominikanska Republika (DO)

                     Rezidue pesticida analizirane putem multirezidualnih metoda temeljenih na GC-MS i LC-MS tehnici ili pojedinačnim metodama za rezidue (3)

                     50

                                 —

                                 Gorka dinja
                                 (Momordica charantia)

                                 —

                              ex 0709 99 90ex 0710 80 95

                                 —

                                 Paprika (slatka i ostale) (Capsicum spp.)

                                 —

                              0709 60 10ex 0709 60 990710 80 51ex 0710 80 59

                                 —

                                 Patlidžan

                                 —

                              0709 30 00ex 0710 80 95

                     (Hrana – svježe, rashlađeno ili smrznuto povrće)

                                 —

                                 Naranče (svježe ili osušene)

                                 —

                                 0805 10 20; 0805 10 80

                     Egipat (EG)

                     Rezidue pesticida analizirane putem multirezidualnih metoda temeljenih na GC-MS i LC-MS tehnici ili pojedinačnim metodama za rezidue (7)

                     10

                                 —

                                 Breskve (osim nektarina)

                                 —

                              0809 30 90

                                 —

                                 Mogranji (nar)

                                 —

                              ex 0810 90 75

                                 —

                                 Jagode

                                 —

                              0810 10 00

                     (Hrana – svježe voće i povrće)

                     Paprika (slatka i ostale) (Capsicum spp.)

                     0709 60 10; ex 0709 60 99; 0710 80 51; ex 0710 80 59

                     Egipat (EG)

                     Rezidue pesticida analizirane putem multirezidualnih metoda temeljenih na GC-MS i LC-MS tehnici ili pojedinačnim metodama za rezidue (12)

                     10

                     (Hrana – svježa, rashlađena ili smrznuta)

                                 —

                                 Kikiriki, u ljusci

                                 —

                              1202 41 00

                     Gana (GH)

                     Aflatoksini

                     50

                                 —

                                 Kikiriki, oljušten

                                 —

                              1202 42 00

                                 —

                                 Maslac od kikirikija

                                 —

                              2008 11 10

                     (Hrana za životinje i hrana)

                     Curry listovi (Bergera/Murraya koenigii)

                     ex 1211 90 85

                     Indija (IN)

                     Rezidue pesticida analizirane putem multirezidualnih metoda temeljenih na GC-MS i LC-MS tehnici ili pojedinačnim metodama za rezidue (5)

                     50

                     (Hrana – svježe začinsko bilje)

                                 —

                                    Capsicum annum, cijele

                                 —

                              0904 21 10

                     Indija (IN)

                     Aflatoksini

                     20

                                 —

                                    Capsicum annum, drobljene ili mljevene

                                 —

                              ex 0904 22 00

                                 —

                                 Curry (proizvodi od čilija)

                                 —

                              0910 91 05

                                 —

                                 Muškatni oraščić
                                 (Myristica fragrans)

                                 —

                              0908 11 000908 12 00

                                 —

                                 Macis
                                 (Myristica fragrans)

                                 —

                              0908 21 000908 22 00

                                 —

                                 Đumbir
                                 (Zingiber officinale)

                                 —

                              0910 11 000910 12 00

                                 —

                                 Kurkuma (Curcuma longa)

                                 —

                              0910 30 00

                     (Hrana – suhi začini)

                                 —

                                 Kikiriki, u ljusci

                                 —

                              1202 41 00

                     Indija (IN)

                     Aflatoksini

                     20

                                 —

                                 Kikiriki, oljušten

                                 —

                              1202 42 00

                                 —

                                 Maslac od kikirikija

                                 —

                              2008 11 10

                                 —

                                 Kikiriki, drukčije pripremljen ili konzerviran

                                 —

                              2008 11 912008 11 962008 11 98

                     (Hrana za životinje i hrana)

                     Dodaci hrani za životinje i premiksi

                     ex 2309; 2917 19 90ex 2817 00 00ex 2820 90 10ex 2820 90 90ex 2821 10 00ex 2825 50 00ex 2833 21 00ex 2833 25 00ex 2833 29 20ex 2833 29 80ex 2835; ex 2836ex 2839; 2936

                     Indija (IN)

                     Kadmij i olovo

                     10

                     (Hrana za životinje)

                     Okra

                     ex 0709 99 90

                     Indija (IN)

                     Rezidue pesticida analizirane putem multirezidualnih metoda temeljenih na GC-MS i LC-MS tehnici ili pojedinačnim metodama za rezidue (2)

                     10

                     (Hrana – svježa)

                     Sjemenke lubenice (egusi, Citrullus lanatus) i proizvodi dobiveni od njih

                     ex 1207 70 00; ex 1106 30 90; ex 2008 99 99

                     Nigerija (NG)

                     Aflatoksini

                     50

                     (hrana)

                                 —

                                    Capsicum annum, cijele

                                 —

                              0904 21 10

                     Peru (PE)

                     Aflatoksini i Okratoksin A

                     10

                                 —

                                    Capsicum annum, drobljene ili mljevene

                                 —

                              ex 0904 22 00

                                 —

                                 Ostali osušeni plodovi roda Capiscum (osim Capsicum annum), cijeli

                                 —

                              ex 0904 21 90

                     (Hrana – suhi začini)

                     Paprika (osim slatke) (Capiscum spp.)

                     ex 0709 60 99

                     Tajland (TH)

                     Rezidue pesticida analizirane putem multirezidualnih metoda temeljenih na GC-MS i LC-MS tehnici ili pojedinačnim metodama za rezidue (9)

                     10

                     (Hrana – svježa)

                                 —

                                 Listovi korijandera

                                 —

                              ex 0709 99 90

                     Tajland (TH)

                     Salmonela (6)

                     10

                                 —

                                 Bosiljak (obični bosiljak i ‚sveti’ bosiljak)

                                 —

                              ex 1211 90 85

                                 —

                                 Metvica

                                 —

                              ex 1211 90 85

                     (Hrana – svježe začinsko bilje)

                                 —

                                 Listovi korijandera

                                 —

                              ex 0709 99 90

                     Tajland (TH)

                     Rezidue pesticida analizirane putem multirezidualnih metoda temeljenih na GC-MS i LC-MS tehnici ili pojedinačnim metodama za rezidue (4)

                     20

                                 —

                                 Bosiljak (obični bosiljak i ‚sveti’ bosiljak)

                                 —

                              ex 1211 90 85

                     (Hrana – svježe začinsko bilje)

                                 —

                                 Grah
                                 (Vigna unguiculata spp. sesquipedalis)

                                 —

                              ex 0708 20 00ex 0710 22 00

                     Tajland (TH)

                     Rezidue pesticida analizirane putem multirezidualnih metoda temeljenih na GC-MS i LC-MS tehnici ili pojedinačnim metodama za rezidue (4)

                     10

                                 —

                                 Patlidžan

                                 —

                                 0709 30 00; ex 0710 80 95

                                 —

                                 Kupusnjače

                                 —

                                 0704; ex 0710 80 95

                     (Hrana – svježe, rashlađeno ili smrznuto povrće)

                                 —

                                 Slatka paprika (Capsicum annum)

                                 —

                              0709 60 100710 80 51

                     Turska (TR)

                     Rezidue pesticida analizirane putem multirezidualnih metoda temeljenih na GC-MS i LC-MS tehnici ili pojedinačnim metodama za rezidue (8)

                     10

                                 —

                                 Rajčica

                                 —

                              0702 00 000710 80 70

                     (Hrana – svježe, rashlađeno ili smrznuto povrće)

                     Suho grožđe

                     0806 20

                     Uzbekistan (UZ)

                     okratoksin A

                     50

                     (Hrana)

                                 —

                                 Kikiriki, u ljusci

                                 —

                              1202 41 00

                     Južna Afrika (ZA)

                     Aflatoksini

                     10

                                 —

                                 Kikiriki, oljušten

                                 —

                              1202 42 00

                                 —

                                 Maslac od kikirikija

                                 —

                              2008 11 10

                                 —

                                 Kikiriki, drukčije pripremljen ili konzerviran

                                 —

                                 2008 11 91; 2008 11 96; 2008 11 98

                     (Hrana za životinje i hrana)

      (1)  Ako je potrebno ispitati samo određene proizvode pod bilo kojom tarifnom oznakom, a u nomenklaturi roba ne postoji nikakva posebna podpodjela pod tom tarifnom oznakom, tada se tarifna oznaka označava s ‚ex’ (npr. ex 1006 30: uključena je samo Basmati riža za izravnu prehranu ljudi).

      (2)  Osobito rezidue: acefat, metamidofos, triazofos, endosulfan, monokrotofos, metomil, tiodikarb, diafentiuron, tiametoksan, fipronil, oksamil, acetampirid, indoksakrb, mandiopropamid.

      (3)  Osobito rezidue: amitraz, acefat, aldikarb, benomil, karbendazim, klorfenapir, klorpirifos, CS2 (ditiokarbamati), diafentiuron, diazinon, diklorvos, dikofol, dimetoat, endosulfan, fenamidon, imidakloprid, malation, metamidofos, metiokarb, metomil, monokrotofos, ometoat, oksamil, profenofos, propikonazol, tiabendazol, tiakloprid.

      (4)  Osobito rezidue: acefat, karbaril, karbendazim, karbofuran, klorpirifos, klorpirifos-metil, dimetoat, etion, malation, metalaksil, metamidofos, metomil, monokrotofos, ometoat, profenofos, protiofos, kvinalofos, triadimefon, triazofos, dikrotofos, EPN, triforin.

      (5)  Osobito rezidue: triazofos, oksidemeton-metil, klorpirifos, acetamiprid, tiametoksam, klotianidin, metamidofos, acefat, propargit, monokrotofos.

      (6)  Referentna metoda EN/ISO 6579 ili metoda validirana u odnosu na referentnu metodu iz članka 5. Uredbe komisije (EZ) br. 2073/2005 (SL L 338, 22.12.2005., str. 1.).

      (7)  Osobito rezidue: karbendazim, ciflutrin, ciprodinil, diazinon, dimetoat, etion, fenitrotion, fenpropatrin, fludioksonil, heksaflumuron, lambda-cihalotrin, metiokarb, metomil, ometoat, oksamil, fentoat, tiofanat-metil.

      (8)  Osobito rezidue: metomil, oksamil, karbendazim, klofentezin, diafentiuron, dimetoat, formetanat, malation, procimidon, tetradifon, tiofanat-metil.

      (9)  Osobito rezidue: karbofuran, metomil, ometoat, dimetoat, triazofos, malation, profenofos, protiofos, etion, karbendazim, triforin, procimidon, formetanat.

      (10)  Osobito rezidue: buprofezin, imidakloprid, fenvalerat i esfenvalerat (suma RS i SR izomera), profenofos, trifluralin, triazofos, triadimefon i triadimenol (suma triadimefona i triadimenola), cipermetrin (cipermetrin uključujući ostale smjese sastavnih izomera (suma izomera)).

      (11)  Osobito rezidue: triazofos, triadimefon i triadimenol (suma triadimefona i triadimenola), paration-metil, fention, metidation.

      (12)  Osobito rezidue: karbofuran (suma), klorpirifos, cipermetrin (suma), ciprokonazol, dikofol (suma), difenkonazol, dinotefuran, etion, flusilazol, folpet, prokloraz, profenofos, propikonazol, tiofanat-metil i triforin.”


title: Provedbena uredba Komisije (EU) br. 416/2014 оd 23. travnja 2014. o otvaranju uvoznih carinskih kvota Unije za određene žitarice podrijetlom iz Ukrajine i upravljanju tim kvotama

text:
               24.4.2014

               HR

               Službeni list Europske unije

               L 121/53

         PROVEDBENA UREDBA KOMISIJE (EU) br. 416/2014
   оd 23. travnja 2014.
   o otvaranju uvoznih carinskih kvota Unije za određene žitarice podrijetlom iz Ukrajine i upravljanju tim kvotama
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 187. točke (a) i (c),
   budući da:

               (1)

               Uredbom (EU) br. 374/2014 Europskog parlamenta i Vijeća (2) predviđeno je otvaranje carinskih kvota za uvoz određenih žitarica podrijetlom iz Ukrajine do 31. listopada 2014. Carinskim kvotama za poljoprivredne proizvode iz Priloga III. toj Uredbi upravlja Komisija u skladu s pravilima propisanima člankom 184. stavkom 2. točkom (b) Uredbe (EU) br. 1308/2013.

               (2)

               Kako bi se osigurao uredan i nešpekulativan uvoz žitarica podrijetlom iz Ukrajine u okviru tih carinskih kvota, za njega treba zahtijevati izdavanje uvoznih dozvola. Stoga treba primjenjivati uredbe Komisije (EZ) br. 1301/2006 (3), (EZ) br. 1342/2003 (4) i (EZ) br. 376/2008 (5) ne dovodeći u pitanje odstupanja koja mogu biti utvrđena ovom Uredbom.

               (3)

               Kako bi se osiguralo pravilno upravljanje tim kvotama, treba utvrditi rokove za podnošenje zahtjeva za uvozne dozvole i odrediti informacije koje treba uključiti u zahtjevima i dozvolama.

               (4)

               Provedbenom uredbom Komisije (EU) br. 1006/2011 (6) oznake KN za žitarice u Prilogu I. Uredbe Vijeća (EEZ) br. 2658/87 (7) zamijenjene su novim oznakama KN koje se razlikuju od onih navedenih u Uredbi (EU) br. 374/2014. Stoga nove oznake KN treba navesti u Prilogu I. ovoj Uredbi.

               (5)

               Budući da su kvote iz Priloga III. Uredbi (EU) br. 374/2014 otvorene samo do 31. listopada 2014., ova Uredba treba stupiti na snagu što je prije moguće.

               (6)

               Mjere predviđene u ovoj Uredbi u skladu su s mišljenjem Odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Otvaranje carinskih kvota i upravljanje njima
   1.   Uvozne carinske kvote za određene proizvode podrijetlom iz Ukrajine, navedene u Prilogu ovoj Uredbi, otvorene su do 31. listopada 2014.
   2.   Stopa uvozne carine u okviru carinskih kvota iz stavka 1. utvrđena je na 0 EUR po toni.
   3.   Primjenjuju se uredbe (EZ) br. 376/2008, (EZ) br. 1301/2006 i (EZ) br. 1342/2003, osim ako je drukčije predviđeno ovom Uredbom.
   Članak 2.
   Zahtjevi i izdavanje uvoznih dozvola
   1.   Odstupajući od članka 6. stavka 1. Uredbe (EZ) br. 1301/2006, podnositelj zahtjeva može podnijeti samo jedan zahtjev za uvoznu dozvolu za jedan redni broj i za jedan tjedan. Ako podnositelj zahtjeva podnese više od jednog zahtjeva, svi se zahtjevi odbijaju, a sredstva osiguranja uložena pri podnošenju zahtjeva zadržavaju predmetne države članice.
   Zahtjevi za uvozne dozvole podnose se pri nadležnim tijelima država članica svakoga tjedna, najkasnije do petka u 13:00 sati prema briselskom vremenu. Nakon petka 17. listopada 2014. u 13:00 sati prema briselskom vremenu zahtjevi se ne mogu podnijeti.
   2.   U svakom zahtjevu za uvoznu dozvolu navodi se količina u kilogramima (cijeli brojevi) koja ne smije prijeći ukupnu količinu predmetne kvote.
   3.   Uvozne dozvole izdaju se četvrtog radnog dana nakon obavijesti iz članka 4. stavka 1.
   4.   Zahtjevi za uvoznu dozvolu i uvozne dozvole sadržavaju u polju 8. ime „Ukrajina” i polje „da” označeno križićem. Dozvole vrijede isključivo za proizvode podrijetlom iz Ukrajine.
   Članak 3.
   Valjanost uvoznih dozvola
   U skladu s člankom 22. stavkom 2. Uredbe (EZ) br. 376/2008, rok valjanosti uvozne dozvole računa se od stvarnog datuma izdavanja.
   Rok valjanosti uvoznih dozvola utvrđen je u članku 6. stavku 1. točki (b) Uredbe (EZ) br. 1342/2003. U svakom slučaju, taj rok valjanosti istječe najkasnije 31. listopada 2014.
   Članak 4.
   Obavijesti
   1.   Najkasnije do 18 sati prema briselskom vremenu u ponedjeljak koji slijedi nakon tjedna u kojemu je podnesen zahtjev države članice elektronskim putem obavješćuju Komisiju o svakom podnesenom zahtjevu, pod rednim brojem, navodeći podrijetlo proizvoda i količinu za koju je podnesen zahtjev, uključujući i obavijesti da nije bilo zahtjeva.
   2.   Na dan izdavanja uvoznih dozvola države članice šalju Komisiji elektronskim putem informacije o dozvolama izdanima u skladu s člankom 11. stavkom 1. točkom (b) Uredbe (EZ) br. 1301/2006, s ukupnim količinama za koje su izdane uvozne dozvole.
   Članak 5.
   Stupanje na snagu
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. travnja 2014.

            Za Komisiju

            Predsjednik

         José Manuel BARROSO

      (1)  SL L 347, 20.12.2013., str. 671.

      (2)  Uredba (EU) br. 374/2014 Europskog parlamenta i Vijeća od 16. travnja 2014. o smanjenju ili ukidanju carina na robu podrijetlom iz Ukrajine (SL L 118, 22.4.2014., str. 1.).

      (3)  Uredba Komisije (EZ) br. 1301/2006 od 31. kolovoza 2006. o utvrđivanju zajedničkih pravila za upravljanje uvoznim carinskim kvotama za poljoprivredne proizvode kojima upravlja sustav uvoznih dozvola (SL L 238, 1.9.2006., str. 13.).

      (4)  Uredba Komisije (EZ) br. 1342/2003 od 28. srpnja 2003. o utvrđivanju posebnih detaljnih pravila za primjenu sustava uvoznih i izvoznih dozvola za žitarice i rižu (SL L 189, 29.7.2003., str. 12.).

      (5)  Uredba Komisije (EZ) br. 376/2008 od 23. travnja 2008. o utvrđivanju zajedničkih detaljnih pravila za primjenu sustava uvoznih i izvoznih dozvola i potvrda o utvrđivanju unaprijed za poljoprivredne proizvode (SL L 114, 26.4.2008., str. 3.).

      (6)  Uredba Komisije (EU) br. 1006/2011 od 27. rujna 2011. o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi (SL L 282, 28.10.2011., str. 1.).

      (7)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).

      PRILOG
      Neovisno o pravilima tumačenja kombinirane nomenklature, tekst opisa proizvoda smatra se okvirnom vrijednošću jer je primjena povlaštenih režima u kontekstu ovog Priloga utvrđena oznakama KN. Ako oznaci KN prethodi riječ „ex”, primjena povlaštenog režima određuje se na temelju oznake KN zajedno s opisom robe.

                  Redni broj

                  Oznaka KN

                  Opis robe

                  Količina

                  09.4306

                  1001 99 (00)

                  pir, obična pšenica i suražica, osim sjemena

                  950 000 tona

                  1101 00 (15-90)

                  brašno od obične pšenice i pira, brašno od suražice

                  1102 90 (90)

                  brašno od žitarica osim pšenice, suražice, raži, kukuruza, ječma, zobi, riže

                  1103 11 (90)

                  prekrupa i krupica od obične pšenice i pira

                  1103 20 (60)

                  pelete od pšenice

                  09.4307

                  1003 90 (00)

                  ječam, osim sjemena

                  250 000 tona

                  1102 90 (10)

                  brašno od ječma

                  ex 1103 20 (25)

                  pelete od ječma

                  09.4308

                  1005 90 (00)

                  kukuruz, osim sjemena

                  400 000 tona

                  1102 20 (10-90)

                  brašno od kukuruza

                  1103 13 (10-90)

                  prekrupa i krupica od kukuruza

                  1103 20 (40)

                  pelete od kukuruza

                  1104 23 (40-98)

                  obrađena zrna kukuruza